- Irina Begu s-a calificat în sferturile de finală din Antalya
- Românca, fără set pierdut de la revenirea în circuit
Irina Begu s-a calificat în sferturile de finală din Antalya! Românca de 33 de ani, ajunsă pe locul 126 WTA, participă în cadrul turneului WTA 125 din Antalya, primul său turneu după o pauză de şapte luni.
După ce a trecut în primul tur de Sinja Kraus, Irina Begu a obţinut calificarea în sferturile de finală, după victoria cu Tara Wurth.
Irina Begu s-a calificat în sferturile de finală din Antalya!
Jucătoarea română de tenis Irina Begu, revenită în circuitul profesionist după aproape şapte luni de absenţă, s-a calificat, joi, în sferturile de finală ale turneului WTA 125 de la Antalya (Turcia), dotat cu premii totale de 115.000 de dolari, după ce a dispus de croata Tara Wurth cu 7-5, 6-2.
Begu (33 ani, 126 WTA), a patra favorită, a obţinut victoria după o oră şi 33 de minute.
În primul set, Wurth (21 ani, 493 WTA) a condus cu 5-3, dar Begu s-a mobilizat şi a câştigat cu 7-5, după patru ghemuri consecutive. Românca a dominat actul secund, pe care l-a început cu 3-0.
Begu şi-a asigurat un cec de 3.475 de dolari şi 27 de puncte WTA, potrivit agerpres.ro.
În sferturi, Irina Begu o va înfrunta pe slovena Polona Hercog (33 ani, 213 WTA), pe care a învins-o în toate cele patru confruntări anterioare. Ultimul duel a avut loc în optimi la Cleveland, în 2021, când românca s-a impus cu 7-6 (7/5), 7-5.
Gabriela Ruse a pierdut încă din primul tur la turneul din Antalya
Gabriela Ruse a pierdut încă din primul tur la turneul din Antalya. Sportiva noastră s-a ales doar cu un premiu de consolare, atât în bani cât și în puncte WTA.
Ruse (26 ani, 170 WTA), venită din calificări, s-a înclinat după aproape trei ore de joc (2 h 46 min), notează agerpres.ro.
Gabriela Ruse a ratat două mingi de meci în tiebreak-ul actului secund, la 6-4 pentru ea, însă apoi a pierdut patru puncte consecutive şi setul.
Românca se impusese în prima sa confruntare cu Kawa (31 ani, 190 WTA), în 2019, în ultimul tur al calificărilor la Wimbledon, cu 7-5, 6-1.
Ruse s-a ales cu un cec de 1.250 de dolari şi 7 puncte WTA.